APSTIPRINĀTS

SIA „SALTAVOTS” iepirkuma komisijas

2022. gada 27. janvāra sēdē

SIA „SALTAVOTS”

TIRGUS IZPĒTES

**“Kanalizācijas tīklu pārbūve Atbrīvotāju ielā – II kārta (posmā no Pērsieša ielas līdz Ceriņu ielai)“**

 (tirgus izpētes identifikācijas Nr. SA 2022 03)

NOLIKUMS

# Vispārīgā informācija

* 1. Iepirkuma identifikācijas numurs: **SA 2022 03**
	2. Pasūtītāja prasībām atbilstošo piedāvājumu izvēles kritērijs: saimnieciski izdevīgākais piedāvājums, kuru nosaka ņemot vērā tikai cenu, t.i. - zemākā cena.
	3. Pretendents nav tiesīgs iesniegt piedāvājumu variantus.
	4. Piedāvājuma nodrošinājums **nav** paredzēts.
	5. Līguma izpildes garantija **nav** paredzēta.
	6. Garantijas perioda garantija **ir** paredzēta.

**2. Tirgus izpētes mērķis**

Tirgus izpētes mērķis ir noteikt saimnieciski visizdevīgāko piedāvājumu Atbrīvotāju ielas maģistrālā kanalizācijas tīkla II būves kārtas pārbūvei saskaņā ar būvprojektu “Atbrīvotāju ielas (posmā no Parka ielas līdz Pērsieša ielai) maģistrālā kanalizācijas tīkla pārbūve Siguldā, Siguldas novadā” (Nolikuma 3.pielikums) un Tehniskajām specifikācijām (Nolikuma 2. pielikums).

**3.** **Pasūtītājs**

**3.1.** Pasūtītājs ir SIA „SALTAVOTS” reģ. Nr. 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv

**3.2.** Kontaktpersonas, kuras pilnvarotas sniegt organizatoriska rakstura informāciju par:

3.2.1. tirgus izpētes nolikumu - Silvija Zaharāne, tālrunis 25414421, e-pasts: silvija.zaharane@saltavots.lv;

3.2.2. tehnisko specifikāciju –Ieva Lapiņa, e-pasts: ieva.lapina@saltavots.lv

3.3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.

1. Pretendents
	1. Piedāvājumu drīkst iesniegt:

4.1.1.piegādātājs, kas ir juridiska vai fiziska persona (turpmāk – Pretendents);

* + 1. personu apvienība (turpmāk arī – Pretendents) Nolikuma 1.pielikumā „Pieteikums dalībai tirgus izpētē” norādot visus personas apvienības dalībniekus. Pretendenta pieteikumam jāpievieno visu personu apvienības dalībnieku parakstīta vienošanās par dalību tirgus izpētē, katram personu apvienības dalībniekam izpildei nododamo Darba daļu (apjoms procentos no līgumcenas un nododamo Darbu apraksts) un pārstāvības tiesībām parakstīt un iesniegt piedāvājumu. Ja ar Pretendentu, kurš ir personu apvienība, tiks nolemts slēgt iepirkuma līgumu, tad pirms iepirkuma līguma noslēgšanas personu apvienībai, ar kuru pieņemts lēmums slēgt iepirkuma līgumu, Latvijas Republikas normatīvajos aktos vai attiecīgās ārvalsts normatīvajos aktos noteiktā kārtībā ir jāreģistrē personālsabiedrība (pilnsabiedrība) vai jānoslēdz sabiedrības līgums. Sabiedrības līguma gadījumā visi personu apvienības biedri kopīgi noslēdz sabiedrības līgumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
		2. personālsabiedrība (pilnsabiedrība vai komandītsabiedrība) (turpmāk arī – Pretendents) Nolikuma 1.pielikumā „Pieteikums dalībai tirgus izpētē” norādot visus sabiedrības dalībniekus.

5. Iepirkuma priekšmeta raksturojums

5.1. Iepirkuma priekšmets ir kanalizācijas tīklu būvdarbi saskaņā ar būvprojekta “Atbrīvotāju ielas (posmā no Parka ielas līdz Pērsieša ielai) maģistrālā kanalizācijas tīkla pārbūve Siguldā, Siguldas novadā” II kārtu (Nolikuma 3. pielikums), Tehnisko specifikāciju (Nolikuma 2. pielikums) prasībām un iepirkuma līguma (Nolikuma 10. pielikums) prasībām. Paredzamais kanalizācijas tīklu būvdarbu apjoms 210,5 m.

5.2. Iepirkuma priekšmeta galvenais CPV kods: 45231300-8 (ūdens un notekūdeņu cauruļvadu būvdarbi).

**5.3.** Iepirkuma priekšmetsnav sadalīts daļās.

**5.4.** Iepirkuma līguma izpildes vieta:Atbrīvotāju iela, Sigulda, Siguldas novads, LV-2150, Latvijas Republika.

**5.5.** Iepirkuma līguma izpildes termiņš: Līguma izpildes būvdarbu posma vēlākais pabeigšanas termiņš - 2022. gada 10. augusts, Darbu nodošanas posma vēlākais pabeigšanas termiņš - 2022. gada 10.sepetmbris. Būvprojektā paredzēto II kārtas Darbu pieņemšana ekspluatācijā ir iekļauta šajā termiņā.

1. Informācijas par tirgus izpēti
	1. Tirgus izpētes nolikumu pasūtītājs publicē savā interneta tīmekļvietnē [www.saltavots.lv](http://www.saltavots.lv), sadaļā “Iepirkumi”. Paziņojums par tirgus izpēti tiek publicēts Iepirkumu uzraudzības biroja Publikāciju vadības sistēmā.
	2. Ieinteresēto piegādātāju pienākums ir pastāvīgi sekot līdzi aktuālajai informācijai par tirgus izpēti pasūtītāja tīmekļvietnē [www.saltavots.lv](http://www.saltavots.lv) sadaļā “Iepirkumi”. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
	3. Nolikumu var saņemt drukātā veidā 3 (trīs) darbdienu laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem.
	4. Visu informāciju par tirgus izpētes norisi, kā arī atbildes uz ieinteresēto piegādātāju jautājumiem komisija sniedz rakstiski.
	5. Ieinteresētais piegādātājs jautājumu par tirgus izpētes nolikumu uzdod rakstiskā veidā, nosūtot to pa pastu, e-pastu uz nolikuma 3.1.punktā norādīto adresi un/vai uz nolikuma 3.2.punktā norādīto kontaktpersonu e-pastu. Pasūtītājs vienas darbdienas laikā nosūta apstiprinājumu par e-pasta saņemšanu.
	6. Ja komisija no ieinteresētā piegādātāja saņem rakstisku jautājumu par tirgus izpētes norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā 5 (piecas) dienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas SIA „SALTAVOTS” lietvedībā datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
	7. Komisija sniegto skaidrojumu kopā ar uzdoto jautājumu, bet, nenorādot jautājuma iesniedzēju, publicē SIA „SALTAVOTS” tīmekļvietnē [www.saltavots.lv](http://www.saltavots.lv), sadaļā “Iepirkumi”.
	8. Komisija sniegto skaidrojumu nosūta jautājuma uzdevējam pa e-pastu vai pastu, izņemot tos gadījumus, kad jautājuma iesniedzējs nav norādījis nevienu no šiem saziņas līdzekļiem.
2. Piedāvājuma iesniegšanas kārtība un noformēšana
	1. Pretendents piedāvājumu iesniedz aizlīmētā aploksnē vai paketē (vienā vai vairākās), kura ir marķēta šādi:
		* + pasūtītāja adrese;
			+ pretendenta nosaukums un juridiskā adrese;
			+ šāda atzīme: Tirgus izpētei **“Kanalizācijas tīklu pārbūve Atbrīvotāju ielā – II kārta (posmā no Pērsieša ielas līdz Ceriņu ielai)“** (tirgus izpētes identifikācijas Nr. SA 2022 03). Neatvērt **līdz 2022. gada 21.februāra plkst.10.00”.**
	2. Pretendents piedāvājumu iesniedz šādā adresē:

SIA „SALTAVOTS”

Lakstīgalas ielā 9B, Siguldā, Siguldas novadā, LV-2150.

* 1. Pretendents piedāvājumu iesniedz līdz **2022. gada 21. februāra plkst.10.00.** Pēc šī termiņa piedāvājumus nepieņem.
	2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 7.3. punktā noteiktajam termiņam. Pēc norādītā termiņa pa pastu saņemtie piedāvājumi netiks pieņemti.
	3. Pretendents piedāvājumu iesniedz:
		1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu;
		2. piedāvājuma kopiju elektroniskā formā pdf formātā, Finanšu piedāvājumu excel formātā uz CD, DVD vai USB datu nesēja.
	4. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, Pretendents iesniedz arī to tulkojumu latviešu valodā, kura pareizību apliecina Pretendents. Kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.
	5. Pretendents iesniedz parakstītu piedāvājumu. Pretendenta piedāvājumu paraksta persona, kurai ir tiesības pārstāvēt pretendentu, vai tās pilnvarota persona. Pilnvara ir jāiesniedz kopā ar piedāvājumu.
	6. Piedāvājums jāsagatavo saskaņā ar tirgus izpētes nolikumam pievienotajām veidnēm.
	7. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību tirgus izpētē.
	8. Pretendentu iesniegtie dokumenti pēc tirgus izpētes pabeigšanas netiek atdoti atpakaļ (izņemot piedāvājuma nodrošinājumu, ja tāds paredzēts).
1. **Nosacījumi Pretendenta dalībai tirgus izpētē**
	1. Iepirkuma komisija izslēdz Pretendentu no turpmākās dalības tirgus izpētē, kā arī neizskata Pretendenta piedāvājumu, ja Pretendents, tā darbinieks vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā, un šis apstāklis dod priekšrocības iepirkumā.
	2. Iepirkuma komisija Pretendentu, kuram būtu piešķiramas iepirkuma līguma slēgšanas tiesības, izslēdz no dalības tirgus izpētē jebkurā no šādiem gadījumiem:
		1. ir konstatēts, ka Pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā patstāvīgā dzīvesvieta (ja tas nav reģistrēts Latvijā vai tā patstāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Par Latvijā reģistrētiem un patstāvīgi dzīvojošiem Pretendentiem, Pasūtītājs ņem vērā informāciju, kas ievietota Valsts ieņēmumu dienesta Publiskajā nodokļu parādnieku reģistrā;
		2. ir pasludināts Pretendenta maksātnespējas process, apturēta pretendenta saimnieciskā darbība, vai Pretendents tiek likvidēts.
	3. Pretendentu izslēgšanas nosacījumi attiecas uz :
		1. Pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība);
		2. personām uz, kuru iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.
2. Prasības pretendentam un iesniedzamie dokumenti

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** |
| **9.1.** Pretendents piesakās dalībai tirgus izpētē, iesniedzot pieteikumu un informāciju par sevi. | **9.1.1.** Pieteikums dalībai tirgus izpētē, ko sagatavo atbilstoši pievienotajai formai (Nolikuma 1.pielikums). **9.1.2.** Personu apvienībai vai personālsabiedrībai jāiesniedz vienošanās, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību tirgus izpētes ietvaros, parakstīt iepirkuma līgumu, bez tam, vienošanā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju tirgus izpētē. Jāiesniedz visu personu apvienības dalībnieku parakstīts apliecinājums, ka gadījumā ja personu apvienībai tiks piešķirtas līguma slēgšanas tiesības, līdz iepirkuma līguma slēgšanai, personu apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.**9.1.3.** Pilnvara vai cits dokuments, kas ļauj piedāvājumu parakstījušai personai uzņemties saistības Pretendenta vārdā. |
| **Atlases dokumenti** |
| **9.2.** Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība), personas, uz kuras iespējām Pretendents balstās, lai apliecinātu, ka tā kvalifikācija atbilst tirgus izpētes dokumentos noteiktajām prasībām, ir reģistrētas, valsts normatīvo aktu prasībām. | **9.2.1.** Par Latvijā reģistrētiem Pretendentiem iepirkuma komisija pārliecinās Latvijas Republikas Uzņēmumu reģistra mājas lapā [www.ur.gov.lv](http://www.ur.gov.lv)**9.2.2.** Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām.  |
| **9.3.** Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība), personas, uz kuras iespējām Pretendents balstās, lai apliecinātu, ka tā kvalifikācija atbilst tirgus izpētes dokumentos noteiktajām prasībām, kas veiks Darbus, kuru veikšanai ir nepieciešama reģistrācija Būvkomersantu reģistrā, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.  | **9.3.1.** Par Latvijā reģistrētiem Pretendentiem iepirkuma komisija pārliecinās Latvijas Republikas Būvkomersantu reģistrā <https://bis.gov.lv>. **9.3.2.** Ārvalstīs reģistrētam Pretendentam ir jāiesniedz attiecīgajā ārvalstī izsniegtas licences vai cita dokumenta kopija, ja attiecīgās valsts, kurā reģistrēts Pretendents, normatīvie akti tādu pieprasa, par komercdarbības veikšanu būvniecībā. **9.3.3.** Ārvalstu personai, kas nav reģistrēta Latvijas Republikas Būvkomersantu reģistrā, ja tā tiks atzīta par uzvarētāju, jāiesniedz apliecinājums, ka līdz Līguma slēgšanas dienai tiks reģistrēta Latvijas Republikas Būvkomersantu reģistrā. |
| **9.4.** Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | **9.4.1.** Pretendents pierāda Pasūtītāja iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| **9.5.** Pretendents iepriekšējo 5 (piecu) gadu ( 2016., 2017., 2018., 2019., 2020. gads) laikā un līdz piedāvājuma iesniegšanas termiņa beigām ir veicis vismaz 3 (trīs) būvobjektu būvdarbus, kuri uz piedāvājuma iesniegšanas brīdi pilnībā pabeigti un nodoti ekspluatācijā un, kur vismaz 1(vienā) būvobjektā izbūvēto ārējo kanalizācijas tīklu garums ar OD ne mazāku kā 200 mm ir vismaz 200 m (divi simti metri).Ja Pretendents ir piegādātāju apvienība, tad piegādātāju apvienības dalībniekiem kopā jāatbilst šajā punktā noteiktajai prasībai; | **9.5.1.** Pretendentam ir jāiesniedz informācija par savu un/vai piesaistīto apakšuzņēmēju uz kuru iespējām Pretendents balstās attiecībā uz kvalifikācijas prasībām pieredzi(Nolikuma 4. pielikums). **9.5.2.** Pretendentam ir jāiesniedz dokumentu kopijas (piemēram, pasūtītāju atsauksmes par sarakstā norādītajiem objektiem, sarakstā norādīto objektu pieņemšanas ekspluatācijā aktu kopijas vai ārvalstu Pretendentu gadījumā līdzvērtīgs dokuments vai citi dokumenti), kuros objektīvi var pārliecināties par katra Nolikuma 4. pielikuma tabulā norādītā līguma izpildi un kurās apliecināta Pretendenta pieredze atbilstoši Nolikuma 9.5. punkta prasībai. |
| **9.6.** Pretendents var nodrošināt atbildīgo būvdarbu vadītāju ar spēkā esošu būvprakses sertifikātu ūdensapgādes un kanalizācijas sistēmu būvdarbu vadīšanas jomā, ieskaitot ugunsdzēsības sistēmas un kurš iepriekšējo 5 (piecu) gadu (2016., 2017., 2018., 2019., 2020. gads) laikā un līdz piedāvājuma iesniegšanas termiņa beigām kā atbildīgais būvdarbu vadītājs vai darbu vadītājs ir vadījis vismaz 3 (trīs) būvobjektu būvdarbus, kuri uz piedāvājuma iesniegšanas brīdi pilnībā pabeigti un nodoti ekspluatācijā un, kur vismaz 1 (vienā) būvobjektā ārējo kanalizācijas tīklu ar OD ne mazāku kā 200 mm un garums ir vismaz 200 m (divi simti metri). | **9.6.1.** Pretendentam ir jāiesniedz informācija par piedāvātā atbildīgā būvdarbu vadītāja pieredzi(Nolikuma 5.pielikums). Par speciālista sertifikāciju Pasūtītāja iepirkuma komisija pārliecināsies Būvkomersantu reģistrā interneta tīmekļvietnē <https://bis.gov.lv>. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanā. **9.6.2.** Ārvalstu speciālista piesaistes gadījumāPretendents iesniedz apliecinājumu, ka piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.**9.6.3.** Pretendentam par speciālistu no valstīm, kas nav Eiropas Savienības vai Eiropas Brīvās tirdzniecības asociācijas dalībvalstis, jāiesniedz dokumenti, kas apliecina, ka veikta pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu.**9.6.4.** Dokumentu kopijas, kas pierāda atbildīgā būvdarbu vadītāja pieredzi (piemēram, pieņemšanas ekspluatācijā aktu kopijas, aktu par izpildītiem darbiem, būvdarbu žurnāla lapu kopijas, pasūtītāja atsauksmes kopijas vai ārvalstu Pretendentu gadījumā līdzvērtīgi dokumenti vai citi dokumenti. (Nolikuma 5. pielikums).**9.6.5.** Ja speciālists nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi parakstītu apliecinājumu par dalību iepirkuma līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības. |
| **9.7.** Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 9. punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | Ja Pretendents plāno piesaistīt apakšuzņēmēju/s uz kuru iespējām balstās attiecībā uz kvalifikācijas prasībām, piedāvājumā ir jāiekļauj:**9.7.1.** informācija par apakšuzņēmējiem (Nolikuma 6. pielikums);**9.7.2.** apakšuzņēmēja apliecinājums(Nolikuma 7. pielikums). |
| **9.8.** Pretendentam līguma slēgšanas tiesību piešķiršanas gadījumā jānodrošina būvdarbu garantijas laika garantija 10% (desmit procentu) apmērā no līgumcenas saskaņā ar iepirkuma līguma projektā (Nolikuma 10.pielikumā) izvirzītajām prasībām.  | **9.8.1.** Pretendentam jāiesniedz apliecinājums, ka gadījumā, ja ar Pretendentu tiks noslēgts iepirkuma līgums, tas 10 (desmit) kalendāro dienu laikā pēc Siguldas novada būvvaldes akta par Būvprojekta inženierbūves pieņemšanu ekspluatācijā iesniegs bankas vai apdrošināšanas sabiedrības būvdarbu garantijas laika garantiju 10% (desmit procentu) apmērā no kopējās Līgumcenas saskaņā ar iepirkuma līguma projektā (Nolikuma 10. pielikumā) izvirzītajām prasībām.  |
| **Tehniskais piedāvājums** |
| **9.9.** Tehniskais piedāvājums jāsagatavo un jāiesniedz saskaņā ar Būvprojektā (Nolikuma 3.pielikums), Tehniskajās specifikācijās (Nolikuma 2.pielikums), Līguma projektā (10. pielikums) noteiktajām prasībām. | **9.9.1.** Tehniskais piedāvājums:**9.9.1.1.** Darbu izpildes laika grafiks kalendārajās nedēļās atbilstoši Nolikuma 8. pielikuma formai, ievērot Darbu posmus, noteiktos izpildes termiņus;**9.9.1.2.** Būvdarbu garantijas laiks (norādīt mēnešos) (Nolikuma 1.pielikums).Būvdarbu garantijas laika prasība: būvdarbu garantijas laikam ir jābūt ne īsākam kā 36 (trīsdesmit seši) mēneši, skaitot no dienas, kad objekts tiek pieņemts ekspluatācijā. |
| **Finanšu piedāvājums** |
| **9.10.** Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (Nolikuma 9. pielikums), cenas norādot ar diviem cipariem aiz komata.  | **9.10.1.** Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (Nolikuma 9. pielikums), cenas norādot ar diviem cipariem aiz komata.  |

1. **Eiropas vienotais iepirkuma procedūras dokuments**
	1. Pretendentam ir tiesības iesniegt Eiropas vienoto iepirkuma procedūras dokumentu (ESPD) (Eiropas Komisijas 2016. gada 5. janvāra ieviešanas regula Nr. 2016/7).
	2. Pretendents var iesniegt aizpildītu Regulas Nr. 2016/7 otrajā pielikumā iekļauto formu kā sākotnējo pierādījumu atbilstībai paziņojumā par līgumu un tirgus izpētes dokumentos noteiktajām pretendentu atlases prasībām. Ja Pretendents ir izvēlējies iesniegt ESPD, lai apliecinātu, ka tas atbilst Nolikumā noteiktajām atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā iepirkuma procedūras dokumentos noteiktajām prasībām, un par tā norādīto apakšuzņēmēju/iem uz kuru iespējām Pretendents balstās attiecībā uz kvalifikācijas prasībām. Piegādātāju apvienība iesniedz atsevišķu ESPD par katru tās dalībnieku.
	3. Pretendents, kurš piedāvājumā ir iekļāvis ESPD, pēc iepirkuma komisijas uzaicinājuma iesniedz tirgus izpētes Nolikuma 9. punktā minētos piedāvājumā iekļaujamos dokumentus, kuri tiek pieprasīti gadījumā, ja Pretendentam būtu piešķiramas līguma slēgšanas tiesības.
2. **Piedāvājumu vērtēšanas un izvēles kritēriji**
	1. **Vispārīgie noteikumi**
		1. Piedāvājumu noformējuma pārbaudi, atlases dokumentu atbilstības pārbaudi, Tehnisko un Finanšu piedāvājumu atbilstības pārbaudi un piedāvājumu vērtēšanu Pasūtītāja iepirkuma komisija veic slēgtā sēdē.
		2. Piedāvājuma noformējuma pārbaudi un Finanšu piedāvājuma pārbaudi iepirkuma komisija veic visiem Pretendentiem.
		3. Komisija ir tiesīga veikt atlases dokumentu un Tehniskā piedāvājuma pārbaudi tikai tam pretendentam, kuram būtu pirmsšķietami piešķiramas līguma slēgšanas tiesības.
		4. Pasūtītāja iepirkuma komisija izvērtē Pretendentu iesniegtos piedāvājumus un apkopo vērtējumu protokolā.
	2. **Piedāvājumu noformējuma pārbaude**
		1. Piedāvājumu noformējuma pārbaudes laikā Pasūtītāja iepirkuma komisija izvērtē, vai Pretendentu piedāvājumi sagatavoti un noformēti atbilstoši iepirkuma Nolikumā noteiktajām prasībām.
		2. Ja Pretendenta piedāvājums nav noformēts atbilstoši iepirkuma Nolikumā noteiktajām prasībām, Pasūtītāja Iepirkuma komisija, ir tiesīga piedāvājumu tālāk neizskatīt un nevērtēt, pieņemot argumentētu lēmumu par to, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
	3. **Finanšu piedāvājumu vērtēšana**
		1. Pasūtītāja iepirkuma komisija vērtē un salīdzina piedāvāto kopējo līgumcenu tikai to Pretendentu finanšu piedāvājumiem, kuri nav noraidīti noformējuma pārbaudes laikā.
		2. Pasūtītāja iepirkuma komisija pārbauda vai Finanšu piedāvājums sagatavots atbilstoši Nolikumā noteiktām prasībām.
		3. Lai izvērtētu, kuram no pretendentiem pirmsšķietami būtu piešķiramas līguma slēgšanas tiesības, proti, kurš ir piedāvājums ar viszemāko cenu, Iepirkumu komisija vispirms pārbauda, vai piedāvājumos nav aritmētisko kļūdu. Ja iepirkumu komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas, un vērtējot piedāvājumu, ņem vērā labojumus.
		4. Ja Pretendenta iesniegtais piedāvājums konkrētam līgumam šķiet nepamatoti lēts, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.
	4. **Atlases dokumentu atbilstības pārbaude**
		1. Pretendentu atlases dokumentu atbilstības pārbaudes laikā Pasūtītāja iepirkuma komisija pārbauda Pretendenta atbilstību Nolikumā izvirzītajām prasībām.
		2. Ja Pretendents neatbilst kādai Nolikumā izvirzītajai prasībai, Pasūtītāja iepirkuma komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to.
	5. **Tehnisko piedāvājumu vērtēšana**
		1. Pasūtītāja iepirkuma komisija veiks Tehnisko piedāvājumu atbilstības pārbaudi Nolikuma prasībām.
		2. Ja tiks konstatēts, ka Pretendenta Tehniskais piedāvājums neatbilst Tehniskās specifikācijas, Būvprojekta prasībām, Pasūtītāja iepirkuma komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to.
	6. **Piedāvājuma izvēles kritēriji**

Pēc Pretendentu piedāvājumu atlases pārbaudes, Tehnisko un Finanšu piedāvājumu atbilstības pārbaudes Nolikumā noteiktajām prasībām, no atbilstošajiem piedāvājumiem Pasūtītāja iepirkuma komisija izvēlas piedāvājumu **ar viszemāko cenu, kas atbilst Nolikuma prasībām un nav atzīts par nepamatoti lētu.**

* + 1. Vērtējot piedāvājumu, Pasūtītāja iepirkuma komisija ņems vērā tā kopējo cenu bez pievienotās vērtības nodokļa.
		2. Ja Pasūtītāja iepirkuma komisija konstatē, ka atbilstoši noteiktajam piedāvājuma izvēles kritērijam vairākiem piedāvājumiem novērtējums ir vienāds, tad līguma slēgšanas tiesības tiek piešķirtas Pretendentam, kuram ir lielāka vidējā sociālā nodokļa iemaksa valsts budžetā par vienu Pretendenta darbinieku pēdējā darbības gadā.
1. **Pretendenta pārbaude pirms lēmuma pieņemšanas par līguma slēgšanas tiesību piešķiršanu**
	1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām veic pārbaudi par Nolikuma 8.2.1. punktā un 8.2.2. punktā minēto Pretendentu izslēgšanas gadījumu esamību:
		1. iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

Ārvalstīs reģistrētam Pretendentam iepirkuma komisija pieprasa iesniegt kompetentas nodokļu administrācijas iestādes ārvalstīs izsniegtu izziņu. Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī;

* + 1. iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst tirgus izpētes dokumentos noteiktajām prasībām, ja nav publiskos resursos pārbaudāma informācija, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
1. **Iepirkuma līgums**
	1. Pasūtītājs slēdz iepirkuma līgumu ar Pasūtītāja iepirkuma komisijas izraudzīto Pretendentu.
	2. Ja Pretendentam ir iebildumi par Nolikumam pievienotā iepirkuma līguma projekta (Nolikuma 10.pielikums) nosacījumiem, tie jāizsaka tirgus izpētes Nolikuma 6.6. punktā noteiktajā kārtībā un termiņā. Pēc piedāvājumu atvēršanas iebildumi par līguma projekta nosacījumiem netiek ņemti vērā.
	3. Iesniedzot piedāvājumu iepirkumam, Pretendents apstiprina, ka tas piekrīt visiem iepirkuma līguma nosacījumiem.
	4. Iepirkuma līgumu slēdz 5 (piecu) darbdienu laikā pēc rakstiska uzaicinājuma (uz Pretendenta norādīto e-pasta adresi) par iepirkuma līguma noslēgšanu izsūtīšanas brīža. Ja šajā punktā minētajā termiņā Pretendents neparaksta iepirkuma līgumu, tas tiek uzskatīts par Pretendenta atteikumu slēgt iepirkuma līgumu.
	5. Ja uzvarējušais Pretendents kavējas vai atsakās slēgt iepirkuma līgumu Nolikuma 13.4.punktā minētajā termiņā, iepirkuma līgums tiks slēgts ar nākamo Pretendentu, kurš iesniedzis nākamo piedāvājumu ar zemāko kopējo cenu.
2. **Iepirkuma komisijas tiesības un pienākumi**
	1. **Iepirkuma komisijas tiesības**
		1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti iepirkuma komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
		2. Pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai.
		3. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai.
		4. Ja Pretendenta piedāvājums nav noformēts atbilstoši Nolikuma minētajām prasībām un/vai iesniegtie dokumenti neatbilst kādai no Nolikuma 9. sadaļas prasībām, iepirkuma komisija var lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to.
		5. Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu.
		6. Izvēlēties nākamo piedāvājumu, ja izraudzītais Pretendents atsakās slēgt iepirkuma līgumu ar Pasūtītāju. Pirms lēmuma pieņemšanas par līguma noslēgšanu ar nākamo Pretendentu, kurš piedāvājis saimnieciski visizdevīgāko piedāvājumu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumus ar Pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.
		7. Lemt par tirgus izpētes izbeigšanu vai pārtraukšanu.
		8. Lemt par piedāvājuma iesniegšanas termiņa pagarināšanu, veicot attiecīgi grozījumus tirgus izpētes Nolikumā, ievietojot informāciju pasūtītāja interneta tīmekļvietnē [www.saltavots.lv](http://www.saltavots.lv) sadaļā “Iepirkumi”.
		9. Noraidīt piedāvājumus, ja tie neatbilst iepirkuma Nolikuma prasībām.
		10. Neizvēlēties nevienu no piedāvājumiem, ja tie pārsniedz budžetā plānoto finansējumu.
		11. Iepirkuma komisija patur sev tiesības nekomentēt tirgus izpētes norises gaitu.
	2. **Iepirkuma komisijas pienākumi**
		1. Nodrošināt iepirkuma norisi un dokumentēšanu.
		2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
		3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt Pretendentu piedāvājumus saskaņā ar šo Nolikumu, izvēlēties piedāvājumu vai pieņemt lēmumu par tirgus izpētes izbeigšanu bez rezultātiem, vai tirgus izpētes pārtraukšanu.
		5. Rakstiski informēt Pretendentus par iesniegto materiālu vērtēšanas gaitā konstatētām aritmētiskām kļūdām.
		6. Lemt par piedāvājuma atdošanu Pretendentam gadījumos, kad nav ievērota šajā Nolikumā noteiktā piedāvājumu iesniegšanas kārtība.
		7. Noteikt iepirkuma uzvarētāju.
		8. 3 (trīs) darbdienu laikā pēc lēmuma pieņemšanas rakstiski informēt visus Pretendentus par tirgus izpētes rezultātiem.
		9. Ievietot informāciju pasūtītāja interneta tīmekļvietnē www.saltavots.lv sadaļā “Iepirkumi”.
3. **Pretendenta tiesības un pienākumi**
	1. **Pretendenta tiesības**
		1. Apvienoties grupā ar citiem Komersantiem un iesniegt vienu kopēju piedāvājumu.
		2. Piedāvājuma sagatavošanas laikā Pretendentam ir tiesības rakstveidā vērsties pie Pasūtītāja Iepirkuma komisijas neskaidro jautājumu precizēšanai.
		3. Pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
		4. Piedalīties piedāvājumu atvēršanas sanāksmē. Pretendentiem tiks nodrošināta piedalīšanās klātienē vai ar ZOOM platformas starpniecību. Lai saņemtu pieejas kodu, Pretendentam uz e-pasta adresi: saltavots@saltavots.lv jānosūta pieejas koda pieprasījums.
		5. Iesniegt iesniegumu par tirgus izpētes pārkāpumiem.
	2. **Pretendenta pienākumi**
		1. Sagatavot piedāvājumus atbilstoši Nolikuma prasībām.
		2. Sniegt patiesu informāciju.
		3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
4. **Personas datu aizsardzība**

16.1. Datu pārzinis ir SIA “SALTAVOTS”, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, kas veic personas datu apstrādi iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē SIA „SALTAVOTS” klientu daļā.

**17. Nolikuma pielikumi**

1. pielikums Pieteikums dalībai tirgus izpētē;

2. pielikums Tehniskās specifikācijas;

3. pielikums Būvprojekts;

4. pielikums Pretendenta un tā piesaistīto apakšuzņēmēju, uz kuru iespējām Pretendents balstās kvalifikācijas prasību apliecināšanai, pieredzes saraksts

5. pielikums Informācija par Būvdarbu vadītāju pieredzi;

6. pielikums Informācija par pretendenta apakšuzņēmējiem, uz kuru iespējām Pretendents balstās kvalifikācijas prasību apliecināšanai;

7. pielikums Apakšuzņēmēja apliecinājums;

8. pielikums Tehniskā piedāvājuma veidne;

9. pielikums Finanšu piedāvājuma veidne;

10. pielikums Līguma projekts.